ທ່ານ​ໄບ​ເດັນ​ເປີດກອງ​ປະ​ຊຸມ​ດ້ວຍ​ການ​ໃຫ້​ຄວາມ​ໝັ້ນ​ໝາຍ​ໃໝ່ກ່ຽວ​ກັບ​ເລື້ອງ​ດິນ​ຟ້າ​ອາ​ກາດ
ທ່ານໄບ​ເດັນ ຍັງໄດ້ຍົກຍ້ອງນິ​ຕິ​ກຳ​ຫລາຍ​ຢ່າງຢູ່ພາຍ ໃນປະເທດທີ່ແນໃສ່ເຮັດໃຫ້ພື້ນຖານໂຄງລ່າງຂອງອາເມຣິ​ກາປັບ​ປຸງຂຶ້ນ ໃນຂະນະທີ່ຍັງຕັດມົນລະພິດຈາກອາຍແກັສເຮືອນແກ້ວໃຫ້ບໍ່​ສູງເກີນ 1 ຕື້​ໂຕນ ພາຍໃນປີ 2030.
ປະທານາທິບໍດີສະຫະລັດ ທ່ານໂຈ ໄບເດັນ ໄດ້ໃຫ້ຄຳໝັ້ນສັນຍາໃນວັນຈັນວານນີ້ວ່າຈະເຮັດຕາມເປົ້າໝາຍຂອງອາເມຣິກາຫລາຍຢ່າງ ທີ່ແນໃສ່ຄວບຄຸມສະພາບໂລກຮ້ອນ ໃນຂະນະທີ່ຜູ້ນຳຈາກ 100 ກວ່າປະເທດໄດ້ເຕົ້າໂຮມກັນຢູ່ນະຄອນກລາສໂກ (Glasgow) ເພື່ອເຂົ້າຮ່ວມກອງປະຊຸມກ່ຽວກັບການປ່ຽນແປງຂອງດິນຟ້າອາກາດ ຫຼື COP26 ທ່ານໄບເດັນກ່າວວ່າ “ສະຫະລັດຈະສາມາດບັນລຸເປົ້າໝາຍແບບທະເຍີທະຍານ ທີ່ຂ້າພະເຈົ້າໄດ້ວາງໄວ້ໃນກອງປະຊຸມຜູ້ນຳກ່ຽວກັບດິນຟ້າອາກາດໃນເດືອນເມສາຜ່ານມາ, ຫຼຸດຜ່ອນການປ່ອຍອາຍພິດຂອງສະຫະລັດລົງ 50 ຫາ 52 ເປີເຊັນ ຕ່ຳກວ່າລະດັບຂອງປີ 2005 ນັ້ນໃຫ້ໄດ້ໃນປີ 2030 "ພວກເຮົາຈະສະແດງໃຫ້ໂລກຮູ້ວ່າສະຫະລັດບໍ່ພຽງແຕ່ກັບຄືນໄປຢູ່ໂຕະປະຊຸມເທົ່ານັ້ນ ແຕ່ຍັງຫວັງວ່າຈະນໍາພາໂດຍການໃຊ້ພະລັງຂອງການເປັນແບບຢ່າງຂອງ ພວກເຮົາ ຂ້າພະເຈົ້າຮູ້ວ່າແຕ່ກ່ອນມັນບໍ່ເປັນແນວນັ້ນ, ແລະສະນັ້ນແຫລະ ຄະນະລັດຖະບານການບໍລິຫານຂອງຂ້າພະເຈົ້າເຮັດວຽກຕະຫລອດເວລາເພື່ອສະແດງໃຫ້ເຫັນວ່າຄວາມມຸ້ງຫມັ້ນຂອງພວກເຮົາຕໍ່ເລື້ອງສະພາບດິນຟ້າອາກາດ ແມ່ນການກະທໍາ, ບໍ່ແມ່ນມີແຕ່ຄໍາເວົ້າ " ເປົ້າໝາຍໃໝ່ເຫຼົ່ານັ້ນລວມມີບັນດາຄຳໝັ້ນສັນຍາໃໝ່ຂອງສະຫະລັດໃນດ້ານດິນຟ້າອາກາດທີ່ສ້າງຂຶ້ນບົນພື້ນຖານຂໍ້ຕົກລົງຂອງໂລກກ່ອນໜ້ານີ້: ການເປີດເຜີຍແຜນການສຳລັບແຜນການສຸກເສີນຂອງປະທານາທິບໍດີ 3 ຕື້ໂດລາ ເພື່ອການປັບຕົວ ແລະຄວາມແຂງແກ່ນ ເພື່ອແກ້ໄຂຄວາມຮັບຮູ້ດ້ານສະພາບອາກາດ, ການເງິນ ແລະຄວາມພະຍາຍາມໃນການປັບຕົວ, ເຊິ່ງເປັນສ່ວນນຶ່ງຊຸດໃຊ້ຈ່າຍເຂົ້າໃນເລື້ອງສະພາບດິນຟ້າອາກາດທີ່ກວ້າງກວ່າຂອງທ່ານ ແຕ່ບໍ່ແນ່ໃຈເທື່ອວ່າ ທ່ານສາມາດໃຫ້ຕາມຄຳໝັ້ນສັນຍານັ້ນໄດ້ຫລືບໍ່, ຊຶ່ງຍັງຕ້ອງການການອະນຸມັດຈາກລັດຖະສະພາກ່ອນ ນອກຈາກນັ້ນ, ທ່ານໄບເດັນ ຍັງໄດ້ຍົກຍ້ອງນິຕິກຳຫລາຍຢ່າງຢູ່ພາຍ ໃນປະເທດທີ່ແນໃສ່ເຮັດໃຫ້ພື້ນຖານໂຄງລ່າງຂອງອາເມຣິກາປັບປຸງຂຶ້ນ ໃນຂະນະທີ່ຍັງຕັດມົນລະພິດຈາກອາຍແກັສເຮືອນແກ້ວໃຫ້ບໍ່ສູງເກີນ 1 ຕື້ໂຕນ ຫລື gigaton ພາຍໃນປີ 2030 ນິຕິກຳນັ້ນໄດ້ຄອບຄອງການເຮັດວຽກຂອງລັດຖະສະພາສະຫະລັດມາເປັນເວລາຫຼາຍເດືອນແລ້ວ, ໂດຍທີ່ສະມາຊິກຂອງສະພານິຕິບັນຍັດກຳລັງເຈລະຈາກັນຢ່າງດຸເດືອດຢູ່ຕະຫຼອດ - ແຕ່ໃນທີ່ສຸດກໍບໍ່ສາມາດລົງຄະແນນສຽງໄດ້ ກ່ອນທີ່ ທ່ານໄບເດັນ ຈະອອກເດີນທາງໄປຮ່ວມກອງປະຊຸມສຸດຍອດໃນອາທິດແລ້ວນີ້ ອາເມຣິກາໄດ້ເຮັດໃຫ້ຄຳໝັ້ນສັນຍາຂອງຕົນໃນເລື້ອງຂອງດິນຟ້າອາກາດໄຂວ່ເຂວໄປ, ໂດຍທີ່ອະດີດປະທານາທິບໍດີດໍໂນລ ທຣຳ ໄດ້ປະກາດໃນປີ 2017 ວ່າຈະຖອນອອກຈາກສັນຍາປາຣີ ມັນມີຜົນບັງຄັບໃຊ້ໃນເດືອນພະຈິກ 2020, ແຕ່ທ່ານໄບເດັນໄດ້ກັບມາເຂົ້າຮ່ວມໃນຂໍ້ຕົກລົງ ນັ້ນໃນມື້ທໍາອິດທີ່ທ່ານຢູ່ຂຶ້ນກຳຕໍາແຫນ່ງ ທ່ານໄບເດັນ ຍັງໄດ້ກ່າວໃນຕອນແລງຂອງວັນອາທິດຜ່ານມາວ່າ ທ່ານຮູ້ສຶກຜິດຫວັງທີ່ຈີນ ແລະຣັດເຊຍຍັງບໍ່ທັນມີຄຳໝັ້ນສັນຍາໃໝ່ ເພື່ອຫລຸດຜ່ອນການປ່ອຍອາຍພິດເຮືອນແກ້ວອອກເທື່ອ